شه‌فه‌ق نيوز/ كۆمپانياى كى جه‌خت له‌وه‌ كرد وه‌ شيواز به‌رزيگه‌وه‌ خزمه‌تگوزارى پيشكه‌ش وه‌ مليۆنه‌ها سوودمه‌ن ئه‌كاو هويچ كه‌م و كوڕييگ نه‌ياشتگه‌ له‌ ئه‌نجامداين ئه‌ركه‌يلێ.
سه‌رچه‌وه‌يگ وه‌رپرس له‌ كۆمپانياگه‌ وت: له‌خوه‌يگرتن سيسته‌م پيشكه‌فتگ و په‌يوه‌ندى وه‌رده‌وام وه‌ل پيشكه‌فتن ك مه‌يدان ئه‌لكترۆنى جه‌هانى وه‌كارى ئه‌يه‌رێد، ئنسيابيه‌ت به‌رزيگ جيوه‌جى كردگه‌ له‌ ره‌سانن خزمه‌تگوزارى ئه‌را جه‌ماوه‌ر سوودمه‌ن.
سه‌رچه‌وه‌گه‌ هه‌ميش وت: ئه‌و تيكه‌ڵبوين گه‌ورا ك له‌ى قووناغه‌ كه‌فته‌سه‌ وه‌رچه‌و هانمان ئه‌ياد وه‌ره‌و فراوانكردن خزمه‌تگوزاريه‌يل، له‌وانه‌يش پڕه‌وكردن هه‌وه‌جه‌يل هاووڵاتى و ئابوورى خيزان و سلفه‌يل جوراوجوور.
